In nomine Verbi incarnati. Noverint cuncti Christi caractere insigniti lavacroque sacri baptismatis emundati, quod ego Gunterius archipresbiter, pro redemptione animarum nostrarum, donamus Domino Deo et sanctis ejus apostolis Petro et Paulo, et ad locum Cluniacum, aliquid ex rebus nostris: in tali scilicet tenore, ut quandiu vixero, et teneo et possideo, et post meum discessum ex integro ad Sancto Petro et ad locum supradictum deveniat, ita ut pro hac ipsa hereditate in utroque me sepeliant. Est autem in villa Dumbinas, pratos, campos, silvas. Et dono vobis in villa Bainas unum mansum, qui terminat a mane via buplica, a medio die de ipsa hereditate, a sero terra Sancti Marcelli, de alia parte terra Gotseranni. Infra isto terminio, quantum ad ipsum mansum pertinet, terras, campos, pratos, silvas. Et dono vobis in Buferias unum curtilum, de tres partes vias buplicas, de quarta parte terra Sigaldi. Infra ista terminacione, meam partem totum dono; et facias post isto die quicquid voluerint. Si quis autem hanc donationem distruere voluerit, iram Dei omnipotentis omniumque sanctorum incurrat, nisi ad satisfactionem et emendationem venerit; et ut hæc donatio firma permaneat, manibus propriis firmavimus aliisque firmandam tradimus. S. Gunterii archipresbiteri, qui hanc donationem fecerunt et ipsi firmaverunt, et aliis firmandam tradiderunt. S. Rotzilini. S. Oldevert. S. Ucberti. S. Bernardi. S. Gislardi. S. Ugo. S. Bosoni. S. Bernardi. S. Widoni. S. Constantii. S. Stephani. Facta est carta regnante Rodberto rege annos XXXVIIII.